b'\n_START_ARTICLE_\nDalby (Sk\xc3\xa5ne)\n_START_SECTION_\nHistorie\n_START_PARAGRAPH_\nDalby har gamle r\xc3\xb8dder og har siden hedensk tid udgjort et vigtigt m\xc3\xb8dested p\xc3\xa5 Lund-sletten. M\xc3\xa5ske var pladsen en konkurrent til Lund og Upp\xc3\xa5kra om at blive det dominerende magtcenter i det sydvestlige Sk\xc3\xa5ne i 1000-talet._NEWLINE_Helligkorskirken i Dalby grundlagdes i 1060, og dele i den nuv\xc3\xa6rende kirke stammer herfra. Frem til 1066 var Dalby bispes\xc3\xa6de, inden dette flyttedes til Lund. Biskop Egino var biskop her. Navnet Eginog\xc3\xa5rden p\xc3\xa5 forsamlingshjemmet refererer til biskoppen. N\xc3\xa6r kirken findes ogs\xc3\xa5 Kungsg\xc3\xa5rden._NEWLINE_Efter, at Dalby stift gik op i Lunds med Lund som hoveds\xc3\xa6de svandt Dalby i lighed med Upp\xc3\xa5kra stadig mere ind. Efter udskiftningen i begyndelsen af 1800-tallet fandtes endnu kun fire g\xc3\xa5rde tilbage i byen._NEWLINE_Byen udviklede sig til et stationssamh\xc3\xa4lle (stationsby) efter tilkomsten af Malm\xc3\xb6-Tomelilla J\xc3\xa4rnv\xc3\xa4g (M\xc3\xb6ToJ), som n\xc3\xa5ede Dalby i 1892 og Tomelilla i 1893. M\xc3\xb6ToJ sammenlagdes i 1896 med Simrishamn-Tomelilla J\xc3\xa4rnv\xc3\xa4g (CTJ) til Malm\xc3\xb6-Simrishamns J\xc3\xa4rnv\xc3\xa4g (MSJ). MSJ byggede ogs\xc3\xa5 en baneforbindelse fra Dalby via Torna H\xc3\xa4llestad og Harl\xc3\xb6sa til Bj\xc3\xa4rsj\xc3\xb6lag\xc3\xa5rd, hvilken blev f\xc3\xa6rdig i 1911. MSJ blev overtaget af staten i 1943, og i 1955 oph\xc3\xb8rte persontrafikken Dalby-Bj\xc3\xa4rsj\xc3\xb6lag\xc3\xa5rd og 1970 Malm\xc3\xb6-Dalby-Tomelilla. Godstrafik Malm\xc3\xb6-Dalby-Harl\xc3\xb6sa fandtes indtil 1983 og p\xc3\xa5 Malm\xc3\xb6-Dalby-\xc3\x96nnesl\xc3\xb6v til 1987._NEWLINE_Dalby var ogs\xc3\xa5 en kirkeby i Dalby socken (Dalby sogn) og indgik efter kommunreformen 1862 i Dalby landskommun. I denne indrettedes 7. november 1941 Dalby municipalsamh\xc3\xa4lle som opl\xc3\xb8stes 31. december 1954._NEWLINE_Dalby voksede kraftigt siden 1970-erne og udg\xc3\xb8r i dag en pendlingsby tilknyttet Malm\xc3\xb6 og Lund.'